Windows 8

Windows 8 er en utgave av operativsystemet Windows utviklet av Microsoft for PC-er, slik som stasjonære PC-er, bærbare datamaskiner, nettbrett og HTPC til privat og profesjonell bruk. Utgavene kom ut 26. oktober 2012.

Utviklingshistorie
Det ble sluppet en «developer preview» på engelsk som finnes i 32- og 64-bits utgave. Versjonen er ment for utviklere og andre som ønsker å teste en tidlig utgave av systemet. Det ble sluppet en «consumer preview» 29. februar 2012.  Windows 8 skal bli enklere å installere enn tidligere utgaver av Windows. En ny logo for Windows 8 er offentliggjort av Microsoft. Windows 8 kommer i fire utgaver, Windows 8, Windows 8 Pro, Windows 8 RT og Windows 8 Enterprise. Windows 8 og Windows 8 Pro blir mest vanlig å bruke på PC.
Windows 8 Release Preview ble lansert 31. mai 2012.

Egenskaper 
Ifølge Microsoft har Windows 8 flere nye funksjoner som Windows Store, hvor brukerne kan laste ned gratis og kjøpe apper og andre funksjoner og Windows To Go, en funksjon som lar brukerne kjøre hele Windows-systemet fra en USB-minnepinne.

Windows 8 har det nye grafiske grensesnittet Microsoft Modern UI (samme for nettbrett, bærbar og stasjonær PC-er og Windows Phone). Dette grensesnittet er preget av sine fliser som fungerer som koblinger og som interaktive «Widgets» (kart, vær for hele verden, e-post, foto, kalender). Modern UI er optimalisert for berøringsskjerm, men kan styres med datamus og tastatur. Windows 8 tar med det klassiske skrivebord-grensesnittet, kjent fra tidligere utgaver av Windows.

En annen nyhet er at systemet starter raskere. Microsoft har jobbet med startsyklus fra bunnen som utnytter funksjonaliteten UEFI tilbyr. Dette gir mer stabil, raskere og sikrere oppstart.

Operativsystemet har to brukerkonto-muligheter, Microsoft Account eller lokal bruker. Dette kan så brukes på en annen datamaskin med Windows 8 via synkronisering. Hvis man for eksempel bytter en datamaskin, mister man ikke programmer og informasjon, inkludert systeminnstillinger.

Nye funksjoner
USB 3.0 støtte.
Microsoft Account-integrering.
 Windows Store, lignende Mac App Store.
 Microsoft Modern UI-stil, som i Windows Phone.
Bildepassord.
Windows Utforsker har fått «ribbon»-utseende, kjent fra seneste utgaver av Microsoft Office.
 ISO, IMG, VHD og VHDX -støtte.
Spiller av Xbox 360-spill.
Forbedret automatisk fil backup

Andre funksjoner og forandringer
 Hyper-V.
Raskere oppstart, kernelens minne lagres på harddisk når maskinen avslutter (ligner på dvalemodus)
 UEFI-basert bootloader
Støtter ARM
Kontrollpanel skifter navn til «PC-innstillinger»
Start-knappen er fjernet i PC-OSet.
Windows Media Center blir ikke inkludert, kjøpes som eget tillegg i Legg til funksjoner.
Windows Media Player støtter ikke DVD format.
Windows Aero som ble introdusert i Vista, er fjernet.

Systemkrav 
Minste programvarekrav: 
1 GHz CPU eller raskere 
1 GB RAM for 32-bits versjon eller 2 GB RAM for 64-bits versjon 
16 GB harddiskplass (32-bits versjon) eller 20 GB harddiskplass (64 bits versjon) 
Skjermkort med DirectX 9 med WDDM 1.0 eller nyere

Varianter

RT
Windows RT er en spesiell versjon av operativsystemet Windows 8 som er designet for å kunne kjøre på mobile enheter som benytter den mer strømgjerrige ARM-arkitekturen, som for eksempel nettbrett. Operativsystemet ble lansert samtidig som Windows 8. I motsetning til andre versjoner av Windows 8 er Windows RT bare tilgjengelig som et forhåndsinstallert operativsystem (OEM), hvor produsenten av for eksempel et nettbrett har et samarbeidet med Microsoft. I samband med Windows RT har Microsoft for første gang produsert egen enhet i Microsoft Surface.

Navnet
Navnet RT kommer som en forkortelse fra programmet Windows Runtime som har blir brukt til å skrive programmer for Windows RT, ettersom man med Runtime kan kompilere programmer både for Intel/ AMD og ARM.

Referanser

Eksterne lenker 
 
 En forsmak på Windows 8 hos Microsoft
 Bloggen om Windows 8 på innsiden
 Høydepunkter av Windows 8 fra BUILD-konferansen på YouTube

Microsoft Windows